b"\n_START_ARTICLE_\nM\xc3\xa0quina de caf\xc3\xa8\n_START_PARAGRAPH_\nLes  m\xc3\xa0quines de caf\xc3\xa8  s\xc3\xb3n un tipus de m\xc3\xa0quina expenedora que gaudeixen de gran popularitat, entre les m\xc3\xa0quines de venda autom\xc3\xa0tica. Es poden trobar en entorns p\xc3\xbablics per\xc3\xb2 es localitzen m\xc3\xa9s habitualment en oficines. La funci\xc3\xb3 de les m\xc3\xa0quines de caf\xc3\xa8 \xc3\xa9s subministrar un got de beguda calenta amb la seva cullereta i dosi de sucre a canvi d'un preu estipulat. Actualment, l'oferta de productes existent s'ha ampliat incloent no nom\xc3\xa9s una gran varietat de caf\xc3\xa8s sin\xc3\xb3 tamb\xc3\xa9 altres begudes com xocolata o infusions. L'usuari tamb\xc3\xa9 pot programar la dosi de sucre requerida.\n_START_SECTION_\nFormes de pagament\n_START_PARAGRAPH_\nLa m\xc3\xa0quina disposa d'un moneder en qu\xc3\xa8 s'insereixen les monedes d'uns valors establerts. La seva idone\xc3\xaftat es reconeix per mitj\xc3\xa0 de inducci\xc3\xb3 electromagn\xc3\xa8tica i l'ordre de validaci\xc3\xb3 de moneda es transmet a una unitat central que tamb\xc3\xa9 controla els principals par\xc3\xa0metres de la m\xc3\xa0quina: temperatures, dosi de producte, etc._NEWLINE_Un altre sistema limita l'extracci\xc3\xb3 de caf\xc3\xa8 a la utilitzaci\xc3\xb3 d'una targeta de rec\xc3\xa0rrega. El xip incorporat a la mateixa acumula un saldo de qu\xc3\xa8 la m\xc3\xa0quina sostreu el preu de cada beguda expedida. En hostaleria, s'utilitzen m\xc3\xa0quines amb un funcionament similar a l'anterior per\xc3\xb2 sense necessitat de pagament. Aix\xc3\xad s\xc3\xb3n les que s'instal\xc2\xb7len en els esmorzars-bufets de molts hotels en qu\xc3\xa8 el preu del caf\xc3\xa8 est\xc3\xa0 incl\xc3\xb2s."